***Innkalling til årsmøte i Norsk trygdemedisinsk forening 25.03.25***

*Merk at forslag til årsmøtesaker fra medlemmene må meldes styret minst 2 uker før årsmøtet.*

Sted:Quality Hotell Olavsgaard

Tid: 25. mars 2025 kl. 17.15 – 18.30.

Saksliste:

1. Valg av ordstyrer, referent og tellekorps
2. Godkjenning av innkalling og saksliste
3. Styrets årsberetning
4. Revidert regnskap og styrets budsjettforslag med forslag til kontingent
5. Orientering om valg:
	* Valg av 4 styremedlemmer (hvorav 2 vara), etter forslag fra valgkomiteen
	* Valg av leder etter forslag fra valgkomiteen
	* Valg av 1 medlem til Fagutvalget, etter forslag fra valgkomiteen
	* Valg av 1 medlem til valgkomiteen, etter forslag fra valgkomiteen
6. Forslag om lovendring. Styret foreslår å ta inn en ny §7 i vedtektene; se neste side for nærmere redegjørelse.
7. Eventuelt: Saker må meldes til styret senest 2 uker før årsmøtet, dvs innen 11.mars 2025.

22.februar 2025

For styret i Norsk trygdemedisinsk forening

Ingvild Damskog, leder

**Styret i Norsk trygdemedisinsk forening fremmer forslag om å legge til en bestemmelse om utnevnelse av æresmedlem i vedtektene til Norsk trygdemedisinsk forening, som en ny §7:**

**§7: Oppnevnelse av æresmedlem**

Til æresmedlem kan styret utnevne medlemmer som har gjort en ekstraordinær innsats for foreningen og faget trygdemedisin. Medlemmer i NTMF, inkludert styret, kan nominere kandidater. Forslag skal være innkommet til styret innen utgangen av et kalenderår. Det skal vedlegges begrunnelse. Ved utnevnelse av æresmedlem bør det legges vekt på en sterk og allsidig innsats for faget trygdemedisin i Norge og for Norsk trygdemedisinsk forening, herunder:

* verv og virksomhet i foreningen
* initiativ av faglig og fagpolitisk karakter
* aktivitet relatert til kursvirksomhet og undervisning utover det gjennomsnittlige
* profilering av faget i samfunnet.
* forskningsmessig fagutvikling som bidrar til økt kunnskap og til bedre utøvelse av faget

Æresmedlemmer er fritatt for kontingent til Norsk trygdemedisinsk forening. I tillegg kan styret vedta andre former for påskjønnelse.